Source: http://loksu.kapsi.fi/
Timestamp: 2017-02-25 13:32:46+00:00

Document:
Tervetuloa HDinfoon!	RSS
Nat Geo 3D vilahtaa Canalilla
Canal Digital avaa viikonlopun ajaksi kanavapaketista riippumatta kaikille asiakkailleen National Geographic 3D-kanavan. Lähetykset alkavat perjantaina 19:00 ja päättyvät maanantaina 1:00. Ohjelmisto koostuu kuuden ohjelman luupista. Lähetysajat illalla:
Alien Deepiä ja Polar Bearsiä lukuun ottamatta samat sisällöt ovat pyörineet Turkin Nat Geo HD:lla 3D-versioina vuosi sitten.
Posted in 3D, DVB-S2
Finnkino vahvisti HFR 3D-suunnitelmansa
Finnkino kertoi alustavasti suunnitelmistaan 48fps formaatin käyttöönotolle sivustolleni kesällä, mutta asia on pari päivää sitten todettu virallisestikin Finnkinon nettisivuilla. ”Suomessa Finnkino on kehityksen aallonharjalla tuodessaan uuden tekniikan koko ketjuunsa. Hobitti – odottamaton matka on mahdollista kokea HFR 3D -elämyksenä Finnkinon jokaisella paikkakunnalla.
HFR-tekniikkaa tullaan käyttämään Hobitti – Odottamaton matka -elokuvan lisäksi trilogian kahdessa muussa osassa: Hobitti – Smaugin autioittama maa ja Hobitti – Sinne ja takaisin. Myös James Cameron on kertonut suunnittelevansa HFR 3D:n käyttämistä tulevissa projekteissaan.
HFR 3D -näytösten liput tulevat olemaan samanhintaisia kuin perinteisen 3D:n näytökset.”
BioRex:ltä sain puolestaan keskiviikkona seuraavan kommentin: ”Meillä on kova halu esittää Hobittia teattereissamme 48 fps versiona. Asia selviää parin päivän kuluessa.”
Posted in 3D, 48fps, teatteritekniikka
Maikkari Strikes Back tiistaina
Netflixin syntisen halvan ohjelmatarjonnan (8€ /kk) ja lähes yhtä edullisen HBO:n ohjelmakirjaston (9.95 € /kk) kolkuttaessa jo ovelle on Maikkari perinteisen kanavapakettinsa ja C More sisältöjensä kanssa melkoisessa pinteessä. Huomenna on luvassa tilaisuus johon: ”olemme kutsuneet kumppaneita ja lehdistöä Pöllölaaksoon kylään ensi tiistaiksi jolloin kerromme miten tulemme maksu-tv-palveluitamme jatkossa kehittämään.”
kertoo MTV MEDIAN Jakelujohtaja Juha Mustonen.
Posted in DVB-C, DVB-S2, DVB-T, DVB-T2, tv-sarjat
Elisa kytki Eurosportin tallennukset päälle
Yksi Elisa Viihteen hyvistä puolista on kuukausimaksuun sisältyvä Eurosport HD. Tähän saakka kanavaa ei ole pystynyt tallentamaan. Eilen käydessäni netin kautta kytkemässä Havenin sarjatallennukset päälle, huomasin että kanavalistaan oli lisätty Eurosport ja Eurosport HD. Testasin myös digiboksin kautta että tallennuspyynnöt menevät perille ohjelmaoppaassa. Eurosport HD:n tulevaan ohjelmistoon kuuluu:
La 27.10 01:21 – 01:54
Autourheilu: Porsche Supercup , (34min)
Su 28.10 01:00 – 02:00
Kamppailu-urheilu: Fight Club – Slam VII Thailand v. Holland (60min)
Ti 30.10 22:00 – 0:00
Nyrkkeily: IBF, Bamberg, Saksa – Alempi raskassarja: Y. Hernandez (Kuuba ) – T. ROSS (Kanada ) (120min)
Ke 31.10 0:15 – 1:00
Autourheilu: World Series by Renault , (45min)
Autourheilu: World Endurance Championships , Kiina (60min)
To 1.11 22:00 – 0:00
Kamppailu-urheilu: Fight Club – Glory World Series (120min)
Pe 2.11 11:00 – 11:30
FIA WTCC: Inside WTCC (30min)
22:00 – 0:05
Nyrkkeily: Euroopan Union Mestaruusottelu, Wien, Itävalta – Keskisarja: R. Santos (Espanja ) – M. Nader (Itävalta ) (125min)
La 3.11 9:30 – 10:15
FIA WTCC: Vakioautojen MM-sarja Shanghai, Kiina (45min)
22:30 – 1:30
Amerikkalainen jalkapallo: NCAA (180min)
8:15 – 10:45
FIA WTCC: Vakioautojen MM-sarja Shanghai, Kiina
Ma 5.11 0:45 – 1:45
FIA WTCC: Vakioautojen MM-sarja Shanghai, Kiina (60min)
To 8.11 21:00 – 0:00
Kamppailu-urheilu: Fight Club (180min)
Posted in DVB-C, DVB-S2, Ei kategoriaa, penkkiurheilu
Haven alkaa Yle HD:lla tänään 22:05
Päivitys: Miinustetaan kuitenkin vielä puolikas propsi, koska Yle on tilannut sarjan SD-versiona!
Stephen King romaaniin perustuva sarja Haven alkaa tänään. Yle näyttää putkeen ensimmäisen kauden parin vuoden takaa ja viime vuodelta kakkoskauden. Jenkeissä sarjasta on juuri alkanut kolmoskausi, joka on edellisten kausien tapaan 13:a jakson mittainen. Lähetysaika on 22:05 – 22:50. Kyseessä on Syfy kanavan tuottama sarja. Syfy kanavaa on pitkään kaivattu Suomeen, mutta Canal Digitalia ja kumppaneita ei ole kiinnostanut pätkääkään. Propsit Yle:lle että tuovat edes jotain Syfy:n sisältöä Suomeen!
Ensimmäisen jakson kuvaus: ”Tervetuloa Haveniin. Stephen Kingin romaaniin perustuvan sarjan avausjaksossa FBI:n agentti Audrey Parker lähtee etsimään Havenin pikkukaupunkiin paennutta vankia. Oudot sattumukset vainoavat Audreya alusta pitäen. 1/26.”
Posted in DVB-C, DVB-S2, DVB-T2, kirjat, tv-sarjat
48fps:lle rajoitettu käyttöönotto
Kommentoija nimimerkillä Framerate kyseli heinäkuussa Finnkinon ratkaisusta Hobitti elokuvan käyttämän 48 kuvan sekunnissa vaatiman päivityksen suhteen. Tässä on heinäkuulta Finnkinon teknisen johtajan Ari Saarisen kommenti aiheesta:
”Hobbit 48 fps esittäminen vaatii laitteistoon yhden lisäosan (Integrated Media Block) joiden hankinta on parhaillaan harkinnassa… tai lähinnä kuinka moneen elokuvateatteriin niitä on järkevää hankkia. Pienenä ongelmana tässä on se että Hobbit on ainoa elokuva mikä on tuotannossa 48 fps ja siten ei ole tietoa tuleeko tuosta 48 fps edes toista elokuvaa tai sen yleisempää formaattia. Jo nyt on tiedossa että esim. Avatar 2 on tulossa 60 fps, ellei Douglas Trumbull muuta tuotakin 100 fps. 48 fps on itse asiassa 96 fps koska molemmille silmille ajetaan tuo 48 fps.”
Sittemmin on kuitenkin Jenkeissäkin päätetty että Hobittia ei näytetä kaikissa kaupungeissa 48fps muodossa, joten tämäkin saattaa hidastaa liikkeellelähtöä päivityksen suhteen Suomessa!
Koitin myös tuoda esille Finnkinon suosimien Xpand X101 huonoja ominaisuuksia ja kyselin että olisiko mahdollisesti harkinnassa päivitystä kevyempiin ja kirkkaampiin X103c laseihin. Ari tyrmäsi ehdotuksen seuraavasti: ”Xpandin 3D lasien malli X103c ei ole sen takia käytössä koska niitä ei voi pestä ja se sinänsä on ongelma suurissa käyttö voluumeissa ja koska kaikki 3D lasit pestään jokaisen näytöksen välissä. Joten nuo X103c lasit olisivat aika likaisia/rasvaisia ja asiakas joutuisi ne aina itse puhdistamaan kertakäyttöliinoilla, ei kuulosta kovin houkuttelevalta. Todennäköisesti teemme jotain muuta 3D asian suhteen, mutta siitä enemmän sitten myöhemmin.”
Ne jotka käyvät 3D-leffoissa säännöllisesti valitettavasti tietävät että laseja ei pestä jokaisen näytöksen välissä ja käytännössä ne joutuu pyyhkimään paidalla jos haluaa rasvaisista sormenjäljistä eroon.
Yritin vielä udella josko he harkitsisivat Bio Rex:n käyttämään Dolby 3D-tekniikkaan siirtymistä… ”3D vaihtoehtoja on useita… n. 6-7 mistä valita, aika näyttää mikä tulee.” Kun kysyin harkitsevatko he mahdollisesti Briteissä ja USA:ssa suosittua RealD:tä, tuli seuraavanlaista kuittia: ”tuo REALD toimii ainoastaan hopeakankaalla ja ei viitsi millään pilata kaikkia 2D elokuvia hopeakankaalla…” Eri 3D-tekniikoista on hyvä kertaus Variety.com sivustolla. Kun yritin vielä painostaa asiasta Ari teki oharit, mutta totuus on että jos poistetaan yhtälöstä kaikki hopeakankaan vaativat tekniikat sekä XpanD, ei käytännössä jää jäljelle enää mitään muuta vaihtoehtoa kuin Bio Rex:n käyttämä Dolby 3D !!!
Posted in 3D, 48fps
MAX HD kuntoon Canal Digitalin aikataululla
Kun MAX HD kanava lyötiin kupariin puoli vuotta sitten, tehtiin samalla kovia lupauksia natiivin hd-sisällön määristä. DNA:n elokuun loppupuoliskolla tarjoama hd-kanavien ilmaiskausi paljasti kuitenkin että luvattuun tilanteeseen on vielä muutama maili matkaa. Bob’s Burgers piirretty oli natiivi-hd:ta sekä tottakai Formulat. Muuten kanava näytti koostuvan pelkästään ylöspäinskaalatusta sd-sisällöstä. MTV Oy:n maksukanavien kanavajohtaja Jukka Raatikainen kommentoi tilannetta seuraavasti: ”…olet oikeassa. Pikku hiljaa paranee. MAX HD:n jakelussa on vielä liikaa reikiä, että 100% natiivi HD kannattaa. Pääsisällöt on jo HD (pl se UFC).”
Jos vaklataan Digilelujen sivuilta, selviää että MAX HD on aika hyvin levinnyt IPTV:n ja kaapelin puolella. Mukaan siis odotellaan tunnetusti etanan vauhtia kanavalisäysten suhteen etenevää Canal Digitalia, vajaalla 100000:lla asiakkaallaan Suomessa. CD on hiljattain lisännyt Canal+ Series HD kanavan tarjontaansa, joten sillä luultavasti tuuletellaan aikansa ennen kuin muita kanavalisäyksiä harkitaan vakavasti! Elisan asiakkaita voisi suositella pidättäytymään toistaiseksi edullisemmassa F1 Katsomo lisäpalvelussa, kalliimmaan MAX HD:n sijaan.
Posted in DVB-C, DVB-S2, penkkiurheilu
Dredd 3D trilogia vaakalaudalla
K-12 Hämähäkkimieselokuvien keskellä poikkeuksellinen Dredd 3D -elokuvasarja on joutunut vastatuuleen USA:ssa. Elokuvan olisi tarvinnut tienata $50M jotta jatko-osalle olisi näytetty vihreää valoa. Avausviikonloppunaan elokuva tienasi kuitenkin Jenkeissä vaivaiset 6.3€ miltsiä. Briteissä elokuva oli menestys, ollessaan avausviikonlopunaan (7-9.9) saarivaltion katsotuin elokuva ja on tienannut siellä tähän mennessä £3M. Menestyminen Briteissä ei ole yllätys koska 2000AD sarjakuvalehti, joihin elokuva perustuu on kotoisin sieltä! K-18 rajoituksen saaneella elokuvalla ei ole julkaisupäivää Suomessa, joten kyseessä saattaa olla taas yksi skippadippadei Finnkinon osalta. Elokuva tulee viimeisenä ensi-iltaan Saksassa 15.11. joten siihen mennessä tiedämme varmasti että onko ykkösosa tienannut tarpeeksi jatko-osan budjettia varten.
PÄIVITYS: Finnkinon asiakaspalvelu vastaili Dredd 3D:n ensi-iltakyselyihin seuraavasti:
”Valitettavasti levittäjä ei näillä näkymin tuo elokuvaa teatterilevitykseen. Syytä tälle emme valitettavasti tiedä. Tällä hetkellä elokuvalle ei ole varattu ensi-iltaa, mutta täysin pois suljettu elokuvan tuleminen valkokankaalle ei vielä ole. Uskoisin, että päätöksiä tämän suhteen tehdään sen perusteella kuinka menestyksekkäästi elokuva avasi USA:ssa viime viikonloppuna. Välitän toiveesi ohjelmistosuunnitteluun.”
Koska tiedämme jo leffan flopanneen Jenkkiavauksessa on tsäänssit aika pienet teatteriesitykselle Suomessa. Kiinnostuneiden kannattaa kuitenkin ilmaista itseään Finnkinon suuntaan kaavakkeen kautta.
Kerrataan samalla muutama vanhempi uutinen 3D-leffoihin liittyen, niitten puolesta jotka eivät säännöllisesti seuraa leffasivustoja. Hobitti elokuvasarja on nyt paisunut kolmiosaiseksi, jatko-osan vaihtaessa nimensä The Desolation of Smaug:ksi. Nyt lisätty kolmososa perii edellisen kakkososan nimen There And Back Again. Ensimmäinen osa An Unexpected Journey saa ensi-iltansa Suomessa 12.12.2012. Smaug nähdään seuraavana jouluna ja AUJ 18.7.2014. Jos elokuviin käytettäisiin pelkästään yhden kirjan aineistoa, olisi kyse melkoisesta tarinan venyttämisestä. Ilmeisesti tarkoituksena on kuitenkin tehdä viimeisestä osasta enemmänkin silta LOTR-trilogiaan, käyden läpi niitten mittavia liitteitä, sekä aiemmasta elokuvasarjasta poisjätettyjä osioita, kuten Tom Bombadil hahmo ja hänen kertomuksensa Hobbitin tapahtumia edeltäviltä ajoilta. Jos materiaalia käytetään näinkin laajalti, on odotettavissa että kolmososa on näyttävin Peter Jacksonin elokuvista tähän mennessä!
Tähtien Sota elokuvien 3D -muunnoksia on siirretty taaksepäin ja toinen osa Kloonien Hyökkäys nähdään saleissa vasta 20.9.2013. Alkuperäisen aikataulun mukaan Kloonien olisi pitänyt saapua valkokankaalle lisätyllä ulottuvuudella ensi vuoden alussa. Positiivista asiassa on se että kolmas episodi Sithin Kosto nähdään jo pari viikkoa myöhemmin, joten tarinan voi katsoa silta osin katkeamattomana. Episodi II sisältää mm. kohtauksen jossa Anakin Skywalker hyppii lentävistä aluksista toisiin pilvenpiirtäjien keskellä. Tämän pitäisi aiheuttaa lievää korkeanpaikankammoa osalle katsojista 3D-muodossa!
Muita 3D-muunnoksia valkokankailla ensi vuonna ovat: Top Gun (joskus kesällä) sekä Jurassic Park (19.7.2013). Top Gun elokuvan jatko-osan kuvausten piti alkaa ensi vuonna, mutta ohjaaja Tony Scottin itsemurha 19.8.2012 vähintäänkin lykkää projektin alkamista parilla vuodella. Tom Cruise oli jo lupatunut uusimaan roolinsa Maverick hahmona ja tarinassa hän on siirtynyt vanhan F-14 koneen puikoista F-35 Lightning II:n testipilotiksi.
Blu-ray 3D-levyjen keräilijöiden kannattaa puolestaan pitää silmällä IMAX:n tulevaa julkaisua Rescue 3D. Ne pojat jos kukaan osaavat tuottaa hienoa kuvaa. Julkaisussa seurataan amerikkalaisten pelastusjoukkojen koulutusta ja sen jälkeen tositoimia Haitin kahden vuoden takaisen 7.0 voimakkuuksisen maanjäristyksen jälkeen. Jenkeissä BD3D julkaistaan 6.11.2012. Vielä ei ole tiedossa onko levy aluekoodilukittu.
Posted in 3D, Blu-ray 3D, IMAX, sarjakuvalehdet
C More Series HD starttaa 4.9. satelliittipuolella
MTV Media sai toimiluvan Canal+ Series HD kanavalle antenniverkon C-kanavanipussa viime vuoden keväällä. He kuitenkin feidasivat kanavan julkaisemisen käytännössä ja vaihtoivat syksyllä tilalle Canal+ Urheilu HD:n. Canal+ Film HD kanavalla oli aiemmin nähty jonkin verran sarjoja hd:na, mutta kun sen tilalle vaihdettiin Canal+ First HD, luovuttiin tv-sarjojen hd-versioista Canal+:n tarjonnassa kokonaan. Nyt Canal Digital on kuitenkin ilmoittanut lisäävänsä hd-version C More Series HD -kanavasta 4.9. Kanava levinnee myös kaapelin puolelle lähikuukausina.
Sen jälkeen kun Canal+ Series HD kanava ensin sai toimiluvan on kuitenkin Yle ruvennut tarjoamaan merkittävissä määrin HBO:n sarjoja hd:nä. Nämä muodostavat suuren osan C+ Seriesinkin tarjonnasta. Toki Canal+ on aina yhtä kautta edellä! Canal Digitalin tiedotteesta (omat merkinnät HBO):
C More Series HD -kanava aloittaa C More Total (CANAL+ Total) -kanavapaketeissa tiistaina 4.9. ja jo samalla viikolla päästään nauttimaan huippusarjojen uusista tuotantokausista teräväpiirtona.
Falling Skies 2. kausi ke 5.9. alkaen
(HBO) True Blood 5. kausi to 6.9. alkaen
(HBO) Newsroom 1. kausi (uutuus) su 9.9. alkaen
Borgias 2. kausi ti 7.9. alkaen
Bedlam 2. kausi ti 11.9.alkaen
Strike Back 2.kausi ma 17.9. alkaen
(HBO) Boardwalk Empire 3.kausi 23.10. alkaen
The Borgias on Showtime kanavan tuotantoa, mutta sekin esitetään Yle HD:lla alkaen ke 5.9 (22:40 – 23:30). Nyt näytettävä ykköskausi sisältää 9 jaksoa.
True Bloodin vitoskausi nähdään Yle HD:lla vasta ensi vuonna.
Boardwalk Empire’n kakkoskausi nähdään Yle HD:lla 7.11. alkaen.
Game of Thrones:n toinen kausi nähdään Yle HD:lla vasta ensi vuonna.
MTV3 HD:n tarjonta tänä syksynä sen sijaan on yhtä Puumanaista ja Mentalistia eikä sisällä yhtään mielenkiintoista sarja-uutuutta.
Posted in DVB-C, DVB-S2, DVB-T2, tv-sarjat
Poimintoja DNA:n ilmaisjaksolta
Nyt kun Olympialaiset on tsekattu ja formulasirkuksen ollessa tauolla kuun vaihteeseen saakka, on DNA laittanut hyvään saumaan HD-kanavia ilmaiskatseluun. Eilen tuli Japanin tsunamista dokumentti Nat Geo HD-kanavalta, jossa oli mm. helikopterista kuvattua hd-sisältöä. Uusintaa ei tosin ole heti luvassa.
Torstaina 16.8. nähdään samalla kanavalla 21:00 – 21:50
Muinaiset salatut kansiot sarjan jakso Sodoma ja Gomorra
”Vanhan testamentin vihjeitä seurannut arkeologi uskoo löytäneensä alkuperäisen synnin kaupunkien, Sodoman ja Gomorran sijannit.” Kohteesta löytyy mm. lasittunut pala saviruukkua, joka muistuttaa Los Alamosin ydinkoealueelta löytyneitä kappaleita.
Ensi viikon jakso 23.8. on Mona-Lisa -koodi 21:00 – 21:50
”Mona-Lisasta otetut uudet korkean resoluution kuvat saattavat paljastaa maalaukseen piilotettuja numeroita ja kirjaimia. Avautuuko sen salaisuus?”
Ensi maanantaina 20.8. nähdään NGHD:lla 22:40 – 23:30 Taistelumestarit sarjan jakso Taistelulajien moniottelija
”Lähikuvassa taistelulajien moniottelijoita, kuten Randy Couture. Kahdenvälisissä taisteluissa annostellaan oikein voimaa, suoritusta ja iskuja.”
ti 21.8. seuraa toinen jakso Itsepuolustus 22:40 – 23:30
”Asiantuntijat paljastavat itsepuolustuksen saloja, kuten miten autonavaimella voi häätää ahdistelijan. Voiko kuulakärkikynä pelastaa hengen?”
ke 22.8. sarja jatkuu jaksolla Erikoisjoukot 22:40 – 23:30 ”Laivaston SEAL-taistelijat ovat taistelijoiden huippua, kurinalaisia ja valonnopeita. Mikä on heidän yli-inhimillisen suorituskykynsä salaisuus?”
to 23.8. nähdään jakso Maailman kovimmat sotilaat 22:40 – 23:30 ”Meri- ja lentosotilas, jääkäri ja laivaston SEAL pannaan tiukkaan testiin, jossa heidän erilaiset taistelutekniikkansa tulevat hyvin esille.”
pe 24.8 on luvassa jakso Superpoliisit 22:40 – 23:30 ”Fysiologit, insinöörit ja asetuntijat kertovat, miten lainvalvojat hyödyntävät uusinta teknologiaa ihmisten pelastustyössä.”
Sunnuntaina 26.8. nähdään Inside sarjan jakso Afganistanin merijalkaväen tukikohta 21:50 – 22:40
”Toinen merijalkaväen prikaati valmistautuu Helmandin maakunnassa yhteen Afganistanin sodan verisimmistä taistelujaksoista.”
Leffatarjonnasta ilmaiskaudella vastaavat Viasat Film HD-kanavat:
Viasat Film Action HD:
ti 14.8 Fast & Furious 5 20:50 – 23:00
”Vin Dieselin tähdittämä jännittävä ja hauska toimintaelokuva, jossa pakosalla oleva Dom Toretto ja entinen poliisi Brian O’Conner pakenevat iskujoukkoja ja korruptoituneita poliiseja. USA 2011.”
to 16.8 Hämärästä aamunkoittoon 19:00 – 21:00
”George Clooneyn ja Quentin Tarantinon esittämät roistoveljekset pakenevat kohti Meksikoa ja päätyvät baariin, jonka asiakkaista suurin osa onkin vampyyreja. USA 1996.”
la 18.8 Source Code 19:00 – 21:00
”Jake Gyllenhaalin tähdittämä toimintaelokuva sotilaasta, joka herää tuntemattoman miehen ruumiissa ja saa tietää osallistuvansa Chicagon paikallisjunan räjäyttäjän jäljittämiseen. USA/Ranska 2011.”
su 19.8 Rajaton 21:00 – 23:00
”Kirjailija Eddie Morra löytää salaisen lääkeaineen, joka tekee hänestä superihmisen. USA 2011.”
Tropa de Elite 2 – Eliittijoukot 23:00
”Brasilian poliisin eliittijoukkojen komentaja Nascimento joutuu vankilakapinan jälkeen mukaan poliittiseen ajojahtiin, johon on sekaantunut myös hallituksen virkamiehiä. Brasilia 2010.”
ti 21.8 Hobo with a Shotgun 23:00
”Rutger Hauerin esittämä kulkuri ajaa pumppuhaulikollaan tiehensä kierot poliisit, pedofiilit joulupukit ja muut roistot tässä kanadalaisessa toimintaelokuvassa vuodelta 2011.”
to 23.8 Sherlock Holmes 21:00 – 23:10
”Guy Ritchien ohjaamassa seikkailussa Robert Downey Jr:n esittämä Sherlock Holmes jäljittää tappajaa, joka on salaperäisesti palannut kuolleista. Mukana myös Jude Law ja Rachel McAdams. USA 2009.”
ke 29.8 Pulp Fiction – tarinoita väkivallasta 18:50 – 21:20
”Quentin Tarantinon palkittu tähtien ryydittämä kulttiklassikko, jossa neljä väkivaltaista tarinaa rahasta ja rakkaudesta kietoutuvat yhteen. Rooleissa mm. John Travolta ja Uma Thurman. USA 1994.”
to 30.8 30 päivää kaamosta 21:00 – 23:00
”Amerikkalainen kauhuelokuva, jossa joukko vampyyreitä hyökkää kaamoksen tullen syrjäiseen alaskalaiskaupunkiin. Vain kaupungin seriffi (Josh Hartnett) voi pelastaa eloon jääneet.”
Viasat Film HD:
to 16.8 The Green Hornet 21:00 – 23:00
”Tässä vauhdikkaassa toimintakomediassa Seth Rogen on tyylikkäästi pukeutunut supersankari, joka apurinsa kanssa jahtaa roistoja Los Angelesin yössä. Mukana myös Cameron Diaz. USA 2011.”
Machete 23:00 – 1:00
Entinen meksikolaispoliisi Machete (Danny Trejo) palkataan tappamaan teksasilainen senaattori (Robert De Niro). Machete kuitenkin petetään, ja hän lähtee julmalle kostoretkelle. USA 2010.
pe 17.8 The Ward 21:00 – 23:00
”John Carpenterin kauhuelokuva laitokseen suljetusta nuoresta naisesta, jota alkaa vainota aave. Yrittäessään paeta laitoksesta nainen saa selville hirvittävän totuuden. USA 2010.”
Essential Killing 23:00 – 1:00
”Taliban-liikkeen jäsen (Vincent Gallo) vangitaan Afganistanissa ja viedään Eurooppaan kuulusteltavaksi. Mies onnistuu kuitenkin pakenemaan itselleen täysin vieraalla mantereella. Puola/Norja 2010.”
to 23.8. Killer Elite 23:00 – 1:00
”Robert De Niron ja Jason Stathamin tähdittämä toiminnantäyteinen tositarina kahdesta huippuagentista, jotka taistelevat salaisen sotilasyhteisön ovelaa johtajaa vastaan. USA 2011.”
pe 24.8. Date Night 21:00 – 23:00
”Steve Carell ja Tina Fey esittävät tässä hulvattomassa komediassa tavallista pariskuntaa, jonka rauhallinen treffi-ilta muuttuu huikeaksi seikkailuksi, kun heitä luullaan eräiksi toisiksi. USA 2010.”
World Invasion: Battle Los Angeles 23:00 – 1:00
”Aaron Eckhartin tähdittämä scifielokuva eläkepäätöksen saaneesta merijalkaväen ylikersantista, joka joutuu joukkoineen puolustamaan Los Angelesia avaruusolentojen hyökkäykseltä. USA 2011.”
la 25.8 Bad Teacher 21:00 – 23:00
”Cameron Diazin tähdittämä komedia huolettomasta, rääväsuisesta ja kaikin puolin epäasiallisesta opettajasta, joka etsii uutta rikasta elättäjää. Mukana myös Jason Segel ja Justin Timberlake. USA 2011.”
su 26.8 Kotka 17:00 – 19:00
”Nuori roomalaissotilas haluaa Rooman hallitsemassa Britanniassa kunnioittaa isänsä muistoa etsimällä isän kadonneen legioonan kultaisen kotkatunnuksen. USA/Britannia 2011.”
to 30.8 Bunraku 23:00 – 1:00
”Josh Hartnettin, Woody Harrelsonin ja Demi Mooren tähdittämä henkeäsalpaava tulevaisuuteen sijoittuva toimintaelokuva, jossa briljeerataan itämaisilla taistelulajeilla. USA 2010.”
Viasat Film Drama HD:
la 18.8 Invictus – voittamaton 22:10 – 0:20
”Clint Eastwoodin ohjaama elämäkerrallinen draama Nelson Mandelasta (Morgan Freeman), joka keksii yhdistää kansansa urheilun avulla. Toista pääosaa esittää Matt Damon. USA 2009.”
ma 20.8 Melancholia 0:00 – 2:10
”Lars von Trierin ohjaama ja Kirsten Dunstin ja Kiefer Sutherlandin tähdittämä kaunis elokuva masennuksesta, ongelmaisista perheistä ja maailmanlopusta. Tanska/Ruotsi 2011.”
la 25.8. The Social Network 20:10 – 22:10
”Kertomus yhteisöpalvelu Facebookin perustamisesta ja sen perustajasta, Mark Zuckenbergista. Kolmen Oscarin voittaja. USA 2010.”
ke 29.8 Creation 20:10 – 22:00
”Vuonna 2009 valmistunut brittidraama luonnontieteilijä Charles Darwinista (Paul Bettany), joka yrittää tasapainoilla vallankumouksellisten evoluutioteorioidensa ja uskonnollisen vaimonsa välillä.”
Viasat Film Nordic HD:
su 19.8. Headhunters 22:00 – 0:00
”Jo Nesbøn romaaniin perustuva rikosdraama menestyneestä headhunterista, joka elää yli varojensa ja kustantaa kalliin elämäntyylinsä varastamalla taidetta. Norja 2011.”
DNA:n kampanjamainos jossa lisää ohjelmavinkkejä.
Posted in DVB-C, DVB-T2
Etsi HDinfosta
48fps (2)
CinemaScope 21:9 (5)
Dolby/DTS/WMA/PCM (23)
LCD televisiot (15)
live-konsertit (7)
musiikkikanavat (1)
pc-monitorit (2)
PC-ohjelmistot (2)
penkkiurheilu (37)
plasma televisiot (5)
RGB LED televisiot (1)
selainpohjaiset palvelut (1)
teatteritekniikka (5)
tilausvideot (VOD) (19)
tv-sarjat (33)
videotykit (7)
Wobulation (1)
Viimeisimmät kommentitVille Lappalainen: Finnkino vahvisti HFR 3D-suunnitelmansahdinfo: Dolby Atmos ei kajahda Finnkinon saleissaFramerate: Dolby Atmos ei kajahda Finnkinon saleissa	ChocoTheme by .css{mayo} | powered by WordPress

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD